SEBUAH SIRI NETFLIX
PENGAKHIRAN PENGEKODAN TAFSIRAN SEMULA PENGEKODAN
ASAS SAINS KOMPUTER
SIJIL PERTANDINGAN KESELAMATAN SIBER 2020
Sudah bangun?
Mak cik dah sediakan gimbap kegemaran awak. Makanlah.
Berita seterusnya.
Tuntutan tindakan perwakilan terbesar dalam sejarah kehakiman negara
bakal bermula.
Pengguna pusat beli-belah dalam talian, Raon,
menuntut pampasan kebocoran data peribadi.
Dengan jumlah plaintif seramai lebih 30 juta,
jumlah tuntutan dijangka sekitar tiga trilion won.
Firma Guaman Taesan,
yang turut diwakili calon Menteri Kehakiman,
Tae Su-mi, mengemukakan
tuntutan ke Mahkamah Daerah Seoul Tengah.
Sementara itu, pengasas dan CEO Raon, Bae In-cheol,
dilaporkan masih belum sedar setelah mengambil racun
ketika perbicaraan menentang penalti
yang dikenakan oleh SKK akibat kebocoran data peribadi.
Dengan tuntutan berjumlah tiga trilion won,
banyak pihak bimbang ia akan membuatkan Raon, syarikat e-dagang terbesar,
berdepan dengan kebankrapan.
Kenapa semua berita ini menyebelahi Raon?
Ini angkara Hanbada?
Taesan buat apa?
Saya akan sampaikan pesanan puan kepada Unit PR.
Jangan nampak seperti Taesan yang kuat memusnahkan Raon yang menyedihkan.
Itulah yang diharapkan oleh Hanbada.
Sebab itu mereka asyik sebut nama saya dan guna status kesihatan CEO Raon.
- Betul? - Ya.
Taesan biasanya mewakili syarikat.
Tindakan kita kali ini untuk mewakili pengguna
memerlukan keberanian.
Tunjukkan yang memilih untuk mewakili 30 juta orang awam
walaupun dengan risiko seperti menyerang klien sendiri.
Mak.
Saya nak beritahu sesuatu.
- Mak sedang bekerja… - Saya yang buat.
Apa?
Saya yang buat.
Penggodaman Raon.
Baguslah kamu berterus terang dengan mak.
Mulai sekarang, jangan beritahu sesiapa.
Tahulah mak uruskannya.
Apa rancangan mak?
Mak akan teman saya ke balai polis?
Kenapa asyik sebut tentang balai polis?
Anggaplah kita ke sana.
Apa akan berlaku selepas itu?
Hukuman undang-undang
menakutkan dan menyeksakan. Kamu tahu?
Mak, saya dah cukup takut dan terseksa sekarang.
Jika dengan dihukum boleh perbaiki keadaan,
saya sanggup.
Saya yang salah.
Raon musnah dan In-cheol terlantar kerana saya.
Choi Sang-hyeon!
Kamu tak fikir tentang mak?
Kamu tak tahukah ini masa yang penting buat mak?
Sesi perbahasan mak dah dekat!
Apa…
kaitannya?
Mak takut saya jejaskan peluang mak untuk jadi menteri?
Ya!
Tergamak kamu
sedangkan kamu tahu segala usaha mak?
Perlukah kamu buat sekarang?
Banyak sangatkah permintaan mak?
Pernah mak paksa kamu belajar?
Mak cuma minta kamu
membesar jadi anak Tae Su-mi yang baik. Itu saja!
Mak pula?
Mak baik sangatkah?
Mak fikir saya tak tahu?
- Apa? - Woo Young-woo!
Mak fikir saya tak tahu?
KES 16 MESKIPUN BERBEZA DAN UNIK
Memang tiada cara untuk awak datang lebih cepat?
Ya.
Kalau begitu, saya akan kira "satu, dua, tiga" lebih cepat…
Sudahlah. Kamu dah renungkan?
Apa?
Sudahkah kamu bertiga renungkan kesalahan kamu?
Ya, saya dah renungkan dengan mendalam.
Mulai sekarang, saya akan patuhi peraturan dan prosedur
dan beri pendapat apabila diminta.
Universiti Hana lebih baik.
Betul.
Saya bukannya marah peguam baru berkongsikan pendapat mereka. Betul?
Saya bukan orang yang kolot.
Tapi sebelum ini,
awak pesan, "Diam jika tak ditanya,
buat yang disuruh…"
- Cik Han, helo. - Duduk, semua.
Duduklah.
Tak perlu buat begini, okey?
Duduklah.
Mulai sekarang, saya akan turut serta dalam kes Raon.
Perbicaraan pertama dah dekat, bukan?
Apa strategi kita?
Kita akan tegaskan keputusan kes menentang SKK baru-baru ini.
Keputusan mahkamah menunjukkan tetapan masa melahu
bukanlah penyebab langsung yang menyebabkan
kebocoran data peribadi.
Okey.
Kemenangan sebelum ini
beri kita kelebihan untuk permulaan yang baik.
Seperti biasa, awak memang tak menghampakan, En. Jang.
Untuk menyedari yang penggodaman dibuat sebelum pindaan Akta,
kita perlu meneliti
dan menelaah butiran-butiran kes.
Syabas.
Kami banyak belajar daripada En. Jang.
Oh, ya.
Bagaimana dengan En. Bae?
Dia masih belum sedar.
Lembaga Pengarah Raon
mungkin akan melantik Kim Chan-hong sebagai CEO bebas.
Ini untuk memberikan En. Kim
kuasa penuh untuk membuat keputusan tanpa memerlukan persetujuan En. Bae.
CEO KIM CHAN-HONG
Berdasarkan keputusan Lembaga Pengarah Raon,
sistem CEO bersama akan dimansuhkan
dan ditukar kepada sistem CEO bebas dengan Bae In-cheol dan Kim Chan-hong.
En. Kim, sila beri sepatah dua kata.
Saya dan In-cheol… Bukan…
Sejak saya dan En. Bae menubuhkan Raon,
semua keputusan, besar atau kecil,
sentiasa dibuat oleh kami berdua.
Tapi pada saat Raon dilanda ujian dan In-cheol terlantar di hospital,
saya menjadi CEO bebas
dengan tanggungjawab lebih berat.
Ya, memang benar bebanan ini berat.
Tapi saya akan pikul tanggungjawab En. Bae juga.
Hadirin sekalian,
Raon pasti akan berjaya atasi krisis ini.
Tak mahu melekat pula.
- En. Jung. - Hei.
Kamu melawat saya?
Tentu kamu sangat sibuk.
Maaf kerana tak datang lebih awal.
Bagaimana keadaan awak?
Saya okey.
Pembedahan berjalan lancar dan saya semakin sembuh.
En. Kwon, maaf, tapi boleh tolong ambilkan sikat saya?
Aduhai.
Sudah berjam saya cuba ambil, baru sekarang dapat sikat rambut.
Awak bersendirian? Tiada sesiapa datang menjaga awak?
Mak saya nak datang menggantikan pembantu,
tapi saya minta dia berehat saja.
Bekas isteri saya akan melawat hari ini.
Adakah itu sebabnya awak memakai pupur muka?
Ya. Saya ingin nampak cantik.
Awak cantik.
Maksud saya…
Nampak lembap.
Okey.
Yakah? Lembap?
Begitu.
Kamu patut beri perhatian kepada kesihatan juga.
Sekarang, kamu berjaga malam
dan tak jaga makan minum.
Kamu akan mula jatuh sakit pada usia 40.
Saya yakin ramai lagi peguam di pejabat kita yang sakit.
Saya dengar Peguam Kim Ji-yong
lumpuh saraf muka akibat tekanan.
Apa?
Peguam Shin Seung-jae sakit juga.
Dia disahkan menghidap penyakit Meniere.
Aduhai.
Helo.
Eloklah kami…
Ya, kami minta diri.
Okey.
Apa?
Sekarang? Kamu baru sampai.
Kami datang lain kali.
Berbuallah dulu.
Awak nampak okey.
Yakah?
Kulit saya nampak lembap?
Tonton ini.
Apa ini?
Soonpoong Clinic.
Soonpoong Clinic?
Dulu, awak suka.
Saya dah beli semua episod dalam HD.
Begitu. Terima kasih. Ada juga sesuatu untuk hiburkan saya.
Ji-su.
Selepas saya dibenarkan pulang…
apa kata kita ke Jeju?
Mi daging sebuah restoran ini, Mi Haengbok, sedap.
Mari ke sana.
Saya belanja awak makan mi daging.
Waktu masih muda dan sihat,
awak sentiasa utamakan kerja.
Baru sekarang?
Apabila dah tua dan sakit?
Maaf.
Tapi tengok…
Saya dah ada banyak duit.
Semuanya kerana asyik bekerja sampai dah tua dan sakit.
Awak akan berhenti kerja?
Apa?
Tiada apa yang berubah selepas awak kembali ke Hanbada.
Jumlah dan bebanan kerja.
Ia di luar kawalan awak.
Awak patut bekerja di tempat yang beri keseimbangan yang baik.
Ya.
Walaupun sakit teruk, tentu awak tak pernah
terfikir untuk letak jawatan.
Awak memang degil.
Beginilah…
Saya akan pertimbangkan.
Jika saya benar-benar rasa perlu…
saya akan tinggalkan Hanbada.
Saya akan berubah.
Marilah bersama.
Okey?
Lama tak jumpa, En. Kwon.
Ya.
Apa yang awak nak beritahu saya?
Jika saya di tempat Cik Woo,
tentu saya ingin tinggalkan Hanbada segera.
Yakah?
Kenapa?
Mentor yang layan dia dengan baik jatuh sakit,
mentor baru kami pula tak suka Cik Woo.
Dia baru putus cinta dengan pekerja kami.
"Pekerja"?
Cik Woo bercinta?
Ya.
Begitu.
Bagaimanapun,
inilah masa yang sesuai untuk buat Cik Woo tinggalkan Hanbada.
Saya datang untuk maklumkan hal ini.
Awak gagal laksanakan sendiri?
- Apa? - En. Kwon.
Awak pernah kata awak akan pastikan dia tinggalkan Hanbada.
Dengan letak jawatan atau dipecat.
Itulah janji asal kita.
Betul.
Benar juga saya gagal tunaikannya.
Awak mengalah?
Ya.
Saya tak mahu teruskan.
Kenapa?
Mulai sekarang…
Saya…
ingin cuba hidup jadi orang bodoh.
Baiklah…
Saya faham maksud awak…
tapi saya suka awak.
Kerana saya suka awak…
Tapi sebab saya suka awak…
Cik.
Cik Woo.
Siapa awak?
Awak siapa?
Siapa awak?
Awak Cik Woo, bukan?
Saya ingin sampaikan pesanan.
FIRMA GUAMAN TAESAN
Firma Guaman Taesan?
Jika ada urusan, awak patut ke pejabat.
Kenapa datang ke rumah lewat malam begini?
- Betulkah awak pekerja Taesan? - Siapa awak untuk masuk campur?
Awak penjaga dia?
Saya…
Saya akan dengar pesanan itu.
Saya akan dengar bersama Jun-ho.
Cik Woo, awak tak berminat untuk bekerja
di Taesan, Cawangan Boston?
Bukan saja kediaman awak dan ayah awak,
tapi Taesan akan turut tanggung segala perbelanjaan berkaitan.
Awak akan terima gaji dua kali ganda berbanding di Hanbada.
Khas untuk awak, kami turut tawarkan…
kaunselor profesional
dan kos akan ditanggung oleh Taesan.
Kaunselor profesional?
Saya maksudkan pakar dalam
kecelaruan spektrum autisme.
Begitu.
Cik Woo.
Boston merupakan bandar yang kaya dengan pelbagai komuniti autisme
yang aktif.
Awak takkan kesunyian.
Tapi kenapa awak buat begini?
Ini kali pertama saya lihat orang datang ke rumah untuk beri tawaran kerja.
Adakah tawaran ini dibuat
oleh Peguam Tae Su-mi?
Ya, betul.
Bukan Bahagian Sumber Manusia, tapi Peguam Tae?
Saya dah sertakan kad saya.
Fikirkanlah dulu dan hubungi saya.
Jun-ho,
awak ingin beritahu saya sesuatu?
Apa?
Ya.
Saya…
Saya beritahu lain kali saja.
Tentu fikiran awak bercelaru.
Pergilah berehat.
Okey.
Saya dah balik.
Hei.
Young-woo.
Boleh duduk sekejap?
Ayah nak berbincang.
Begini…
Beberapa hari lalu,
Seon-young datang.
"Seon-youg"?
CEO kamu, Han Seon-young.
Okey.
Apa?
Nampaknya, Cik Han…
bercadang untuk dedahkan kepada media
sebelum sesi perbahasan Tae Su-mi.
Yang kamu ialah anak…
Tae Su-mi.
Kalau begitu,
semua perhatian bukan saja tertumpu kepada dia,
tapi kepada kamu juga.
Wartawan akan datang dan mengganggu kamu setiap hari.
Jadi Seon-young cadangkan
kita bersembunyi buat seketika di pusat peranginan di luar bandar.
Anggap ia cuti bergaji.
FIRMA GUAMAN TAESAN CAWANGAN BOSTON
Kamu terima daripada Tae Su-mi?
Bila?
Ia diserahkan oleh pekerja Taesan. Baru tadi.
Nampaknya, tawaran Tae Su-mi untuk ke Amerika masih terbuka.
Ayah dah tahu tentang ini?
Ayah tak mahu turuti cadangan Tae Su-mi.
Tapi buat masa ini,
mungkin inilah pilihan yang lebih baik.
Daripada terus bekerja di sini
dengan gelaran anak Tae Su-mi dan menjadi bahan gosip…
mungkin ke Amerika…
Apa pendapat kamu?
Saya tak pasti.
Selama ini, hidup saya
tiada kaitan langsung dengan Peguam Tae.
Kenapa tiba-tiba saja saya perlu bersembunyi
dan pergi ke Amerika?
Saya tak faham.
Betul.
Maafkan ayah, Young-woo.
Ayah…
minta maaf…
untuk segalanya.
Yang Arif.
Walaupun defendan sebuah syarikat besar yang berurusan dengan data peribadi
empat puluh juta penggunanya,
ia tak dilengkapi sistem keselamatan yang sesuai.
Bukan saja hanya didenda 30 juta won
kerana tidak membuat tetapan had masa maksimum…
Yang Arif.
Tapi mereka turut gagal bertindak balas dengan segera.
Mengikut Perkara 34 Akta Perlindungan Data Peribadi,
pengawal data peribadi
perlu memaklumkan kepada subjek
sebaik saja menyedari kebocoran data.
Tapi walaupun menyedari sistem mereka digodam pada 19 Januari 2022,
defendan mengambil masa seminggu untuk melaporkan kepada polis.
Menerusi laman web Raon,
pengguna mereka dimaklumkan akan hal ini
pada 20 Februari, sebulan selepas kejadian.
Sikap acuh tak acuh defendan
menghalang langkah pembendungan segera.
Betul!
- Apa ini? - Teruknya!
- Patut maklumkan awal! - Sampai hati buat begitu?
Tentulah mereka kena bayar!
Bagaimana awak akan bayar?
Walaupun kamu diminta untuk duduk di ruang hadirin,
kamu semua plaintif, bukan?
Sebagai ahli plaintif, tolong jangan ganggu perbicaraan ini.
Masuk.
Ada seseorang yang mengaku dia adik awak ingin berjumpa awak.
Adik saya?
Ya.
Dia kata awak akan faham.
Dia tak boleh beritahu nama.
Patutkah saya minta dia pulang?
Tak.
Saya akan jumpa dia.
Baiklah.
Siapa awak?
Choi Sang-hyeon.
Anak Tae Su-mi.
Kenapa awak cari saya?
Saya ingin serah diri,
tapi tak tahu caranya.
Saya yang godam Raon.
Atas permintaan Chan-hong.
Apa?
Saya kenal Chan-hong di pertandingan keselamatan siber.
Dia hakim pertandingan dan saya juara.
Kami jadi rapat dan selalu berjumpa selepas itu.
Dia turut bawa saya ke Raon.
Saya pernah jumpa In-cheol juga.
Pada suatu hari, Chan-hong tanya saya
jika saya boleh godam Raon dan curi data peribadi.
Maksud awak, En. Kim Chan-hong
minta awak godam Raon?
Walhal dia CEO Raon?
Kenapa?
Saya nak ajar In-cheol.
In-cheol? Kenapa?
Dia dah leka.
Raon ditubuhkan oleh dua pembangun.
Perniagaan ini berasaskan semangat kami.
In-cheol dah lupa semua itu. Dia dah jadi ahli perniagaan.
Dia sibuk jual barang dan kaut keuntungan.
Dia tak berminat langsung dalam hal pembangunan perisian atau keselamatan.
Gunakan peluang ini
untuk ingatkan semula semangat lama dia.
Bagaimana?
Apa kata awak godam Raon dan curi data peribadi pelanggan kami?
Saya akan cuba pujuk In-cheol.
"Tengoklah. Kita jadi mangsa kerana sistem keselamatan kita lemah."
Tak bahaya?
Jika terbongkar, ia akan libatkan polis.
Saya dah periksa.
Kebocoran data peribadi biasa saja.
Bayar denda 100 juta
dan muat naik surat minta maaf di laman web.
Syarikat lain buat begitu juga.
Awak tak perlu risau.
Sebab itulah…
saya buat.
Saya tinggalkan petunjuk agar nampak seperti angkara Korea Utara
dan curi data peribadi pengguna Raon.
Apa awak buat dengan data peribadi itu?
Saya serahkan kepada Chan-hong.
Disulitkan.
Tapi berkali-kali dia minta saya nyahsulit data itu.
Kenapa?
Saya tak tahu.
Dia kata dia ingin sahkan data itu data pengguna Raon.
Saya rasa aneh, jadi saya biarkan.
Saya tak nak dia jual maklumat itu.
Begitu.
Rancangan awak berjaya.
Kenapa awak nak serah diri?
Sebab In-cheol…
cuba bunuh diri.
Tak sangka dia begitu terkesan.
Saya setuju sebab Chan-hong kata ia cuma melibatkan denda kecil.
Saya tiada niat buruk
terhadap In-cheol atau Raon.
Jika ingin serah diri, bukankah patut jumpa polis?
Kenapa jumpa saya?
Saya beritahu mak.
Dia marah dan suruh saya berdiam diri.
Saya dah ke balai polis, tapi mereka hubungi mak
dan tak hiraukan saya.
Mak berpengaruh.
Semua orang patuhi arahan mak.
Sebab itu saya datang.
Sebab saya fikir…
kakak saya takkan patuhi mak.
"Kakak"?
Ayah kita berbeza, tapi kita berkongsi ibu.
Jadi awak kakak saya.
Bagaimana
awak tahu saya kakak awak?
Saya pernah dengar
khabar angin yang mak ada anak sebelum mengahwini ayah.
Saya sangka ia cuma khabar angin.
Buat seketika, mak berkelakuan aneh.
Dia tengok sesuatu di dalam biliknya dan terkejut apabila saya masuk.
Jadi saya godam telefon dan komputer mak.
Saya dapati mak buat carian yang banyak tentang awak.
Mak turut bermesej dengan nenek tentang awak.
Dari situlah saya tahu.
Bagaimana awak mahu saya bantu awak?
Saya dah rakam pengakuan
kesalahan saya.
Bagaimana jika awak jadikannya bukti?
Bukankah polis akan mulakan siasatan?
Mak tak boleh halang lagi.
En. Kim Chan-hong klien saya.
Disebabkan ini,
saya tak boleh dedahkan tindakan En. Kim menyuruh awak menggodam
syarikat dia sendiri.
Kerana ia bertentangan dengan kepentingan klien saya.
Mak…
orang yang bagaimana?
- Apa? - Ramai fikir…
golongan kaya tak pernah dihukum.
Dadah, memandu dalam keadaan mabuk atau menyerang.
Buatlah apa saja, pasti terlepas.
Tapi dulu mak berbeza.
Dulu, mak marah jika saya buat silap.
Tapi dengan masalah kali ini,
mak pun…
sama saja.
Tak ubah seperti orang kaya menjelikkan…
dalam berita.
En. Jung, bila awak akan kembali ke Hanbada?
Entahlah, saya tak pasti.
Saya mungkin takkan kembali.
Apa?
Awak mungkin takkan kembali?
Saya sedang buat pertimbangan.
Tapi kenapa?
Oh, ya.
Leceh kerana setiap kali ada soalan, saya kena datang ke hospital.
Awak boleh telefon.
- Yalah. - Aduhai, Cik Woo.
Saya tak pasti jika awak risaukan saya atau cuma pentingkan diri.
Apa soalan awak? Aduhai…
Awak akan cakap,
"Saya tak boleh beritahu demi melindungi hak klien saya."
Betul?
Ya.
Betul.
Kalau begitu,
cerita secara kasar.
Saya dapat tahu klien saya melakukan jenayah.
Walaupun rakan subahat dia berhasrat ingin menyerah diri,
tapi jika saya bantu si rakan,
ia bertentangan dengan kepentingan klien.
Begitu.
Dedahkan kebenaran dan tegakkan keadilan sosial
atau terus lindungi kepentingan klien.
Saya faham.
Ini dilema setiap peguam.
Awak juga sering ajukan persoalan ini.
Awak masih ingat lagi kes ATM Ihwa? Begitu juga dengan kes Mir Life.
Ya.
Selama 14 tahun saya bekerja di Hanbada,
saya sentiasa dahulukan kepentingan klien berbanding keadilan sosial.
Jika saya dituduh sebagai "juruteknik undang-undang",
saya tak boleh sangkal tuduhan itu.
Sebab memang benar.
Tapi awak bukan saya.
Betul? Kita jauh berbeza.
Saya tak layak nasihatkan awak.
Saya cuma
ingin tahu keputusan awak, Cik Woo.
Sebab awak…
seorang peguam yang luar biasa.
Nama saya Choi Sang-hyeon.
Tahun satu sekolah tinggi.
Bermula pada malam 18 hingga pagi 19 Januari 2022,
saya telah menggodam Raon
dan mencuri 40,954,173 rekod data peribadi.
Atas permintaan CEO Raon, En. Kim Chan-hong.
Saya minta maaf.
Saya mengaku salah.
Anak Tae Su-mi jumpa Cik Woo
dan minta awak gunakan video ini sebagai bukti?
Kenapa Cik Woo?
Kamu kenal?
Kenal…
Tak.
Cik Han, saya yakin awak sedar, tapi video ini tak memanfaatkan kita.
Kita tak pasti jika dia bercakap benar dan walaupun benar,
ini masalah besar.
Ini akan sebabkan En. Kim disabitkan dengan jenayah.
Penjarakan anak guam sendiri?
Itu akan jejaskan syarikat.
Betul. Taesan mendakwa
Raon bertanggungjawab menyebabkan kebocoran itu.
Jika mereka tahu ia dirancang oleh CEO Raon sendiri,
mereka mungkin tuntut pampasan lebih tinggi.
Tapi bukankah peguam ada tanggungjawab untuk mendedahkan hal sebenar?
Jika ia demi kepentingan awam,
peguam tak perlu mengutamakan hak klien.
Bukankah awak terlalu naif?
Ini bukan kolej.
Itu tiada kaitan. Saya rasa berat hati juga.
Jika kandungan video ini benar,
orang yang mengarahkan syarikat dia digodam
dengan tanpa segan silu jadi CEO Raon.
Saya rasa kita tak patut
rahsiakan identiti penggodam hanya kerana klien.
Apabila Taesan membuat tuntutan terhadap Raon,
banyak syarikat yang kecewa dengan Taesan bertukar arah dan memilih kita.
Inilah masanya untuk kita tunjukkan kepada mereka.
Kita tak boleh jadi pihak pertama yang hukum CEO Raon.
Tak boleh.
Tapi…
saya suka video ini.
Video ini ada kuasa.
Ia boleh halang orang tak sesuai pegang jawatan Menteri Kehakiman.
Anak dia menggodam dan mencuri 40 juta rekod data peribadi.
Layakkah ibu dia jadi Menteri Kehakiman?
Betul?
Menakjubkan.
Awak berpandangan jauh.
Jika video ini didedahkan,
tindakan Taesan mewakili pelanggan Raon
akan kelihatan seperti satu penipuan besar.
Persoalannya,
bagaimana nak pastikan kita boleh menyelam sambil minum air?
Lindungi kepentingan klien, tapi dalam masa yang sama dedahkan hal sebenar…
Jika tak perlu buat begitu?
Apa?
Jika kita tak perlu pilih sama ada untuk dahulukan klien
atau tegakkan kebenaran?
Apa maksud awak?
Kim Chan-hong cuma seorang individu
yang mewakili syarikat bernama Raon.
Dua entiti berbeza.
Kita mewakili syarikat Raon,
bukan Kim Chan-hong.
Pada dasarnya,
tiada konflik antara kepentingan Raon dan kebenaran.
Yakah? Bagaimana kedua-dua…
En. Choi serahkan data peribadi yang dicuri kepada En. Kim,
tapi kerana ia disulitkan,
tiada siapa boleh mengakses data itu.
Masalah akibat kebocoran data peribadi
masih belum berlaku!
Wartawan Lee.
Berkenaan artikel yang kita bincang dulu.
Tentang anak luar nikah Tae Su-mi?
Ya, artikel itu.
Boleh tangguhkan dulu?
Kenapa?
Sebab saya ada sesuatu yang jauh lebih hebat.
Sebentar.
Cik Woo.
Jangan pergi bercuti.
Apa?
Ayah awak dah beritahu, bukan?
Saya tak nak awak pergi.
Sebab ada perkara lebih baik untuk awak.
Wartawan Lee.
Peguam defendan, kamu hantar bukti rakaman?
Kamu turut mohon perbicaraan tertutup.
Ya, Yang Arif.
Saksi dalam video masih bawah umur.
Video ini adalah pengakuan saksi terhadap jenayah berkaitan kes ini,
jadi demi melindungi identiti saksi,
kami mohon agar para hadirin beredar seketika dari bilik mahkamah.
Apa…
Apa ini? Siapa yang buat pengakuan?
Itu…
Awak akan tahu sebentar lagi.
Baiklah.
Pihak yang tiada kaitan dengan kes ini
diminta beredar sebentar.
Hanya pihak terpilih
dalam kalangan plaintif dibenarkan berada di sini.
Encik…
Nama saya Choi Sang-hyeon. Tahun satu sekolah tinggi.
Bermula pada malam 18 hingga pagi 19 Januari 2022,
saya telah menggodam Raon
dan mencuri 40,954,173 rekod data peribadi.
Atas permintaan CEO Raon, En. Kim Chan-hong.
Saya minta maaf.
Saya mengaku salah.
Apa semua ini?
Awak serahkan bukti ini tanpa berbincang dengan saya?
Kamu peguam saya!
Kami bukan peguam awak, En. Kim.
Kami peguam Raon.
Sayalah Raon!
Saya CEO!
Tidak lagi.
Lembaga pengarah Raon telah memecat awak sebentar tadi.
Apa? Apa awak cakap?
Perhatian.
Eloklah kita tutup saja.
Jika orang ramai tahu En. Kim suruh penggodam bawah umur menggodam Raon,
bagaimana dengan imej kita?
Bertuahlah jika imej saja tercemar.
Jika sampai ke pengetahuan pemegang syer, mereka boleh tuntut kerugian.
Jadi kita biarkan saja dia?
Dalam tuntutan kali ini,
Kim Chan-hong ke mahkamah sebagai CEO syarikat.
Masuk akalkah? Dia patut dipecat segera.
- Dia patut dipecat. - Betul.
Tunggu!
Apa pendapat awak, En. Bae?
- Patutkah kita tutup… - Kita tak patut tutup hal ini.
Jika kita ingin dedahkan sama ada benar Chan-hong buat perkara itu atau tidak,
kita tak boleh biarkan saja.
Jika…
perkara ini benar,
ia takkan berakhir dengan pemecatan.
Saya…
Tak.
Raon akan ambil semua tindakan undang-undang
dan pastikan Kim Chan-hong
terima hukuman.
MESYUARAT GEMPAR LEMBAGA PENGARAH PEMECATAN CEO KIM CHAN-HONG
SURAT PENYELESAIAN
Yang Arif, apabila jenayah Kim Chan-hong sampai ke pengetahuan defendan, Raon,
defendan telah memecat En. Kim daripada jawatan CEO dan lembaga pengarah
melantik En. Bae In-cheol sebagai CEO tunggal.
Dengan ini, defendan
akan memohon pembetulan pihak yang diwakili.
Yang Arif!
Ini tak adil!
Saya tak tahu sumber video itu, tapi ia tak benar.
Mana bukti yang saya suruh budak itu godam Raon?
Kononnya, saya dah dipecat,
tapi saya tak terima sebarang notis.
Defendan berhak,
dalam hal yang dianggap mustahak oleh CEO,
untuk memaklumkan menerusi e-mel
30 minit sebelum mesyuarat bermula
dan berhimpun pada hari yang sama.
Itulah yang berlaku hari ini
dan notis mesyuarat telah pun dihantar
kepada En. Kim.
MESYUARAT GEMPAR LEMBAGA PENGARAH
TARIKH: HARI INI, 2 PETANG LOKASI: BILIK MESYUARAT RAON
AGENDA: PEMECATAN CEO KIM CHAN-HONG
Yang Arif, kami tak terima video itu sebagai bukti.
Pengakuan itu tak dibuat mengikut prosedur rasmi
dan kami tak boleh menyoal saksi dalam video.
Bukti ini mengehadkan hak plaintif
untuk menyoal balas.
Yang Arif.
Saya jelaskan satu per satu.
Walaupun dengan persembahan mengejut yang dibuat oleh pihak defendan,
pengiktirafan pertukaran CEO Raon tak boleh dibuat dengan serta-merta.
Tetapi
mahkamah percaya persetujuan perwakilan
antara defendan dan Hanbada masih sah,
jadi kita teruskan dengan Hanbada sebagai wakil defendan.
Permohonan pembetulan pihak diwakili perlulah dibuat defendan
bersama surat-menyurat berkaitan, seperti pendaftaran syarikat.
Yang Arif.
Kedua.
Perbicaraan ini bukan untuk membicarakan kesalahan awak.
Ia perlu disiasat dan didedahkan
menerusi siasatan pihak berkuasa.
Akhir sekali, berkenaan kebolehterimaan video tadi…
Mahkamah menolak.
Benarlah kata peguam plaintif.
Video ini saja tak memadai untuk mengukuhkan keterangan tersebut.
Memandangkan saksi tiada di sini,
pihak plaintif tiada peluang untuk menyoal balas.
Mohon mahkamah memanggil En. Choi Sang-hyeon sebagai saksi.
Ditolak.
- Maaf? - Mahkamah tak pasti
jika pemeriksaan bukti tambahan melibatkan En. Choi diperlukan.
Ia mungkin sebuah gurauan.
Jika peguam defendan boleh sahkan
En. Choi berhasrat untuk hadir ke mahkamah
dan jadi saksi,
saya akan terima.
Tapi mahkamah takkan panggil dia ke sini.
Choi Sang-hyeon dah balas?
Tak.
Ini iklan syarikat patung kecil bernama Manjijak
mengatakan ada model paus kelabu baru.
Kutu dan teritip seringkali ditemui pada badan paus kelabu.
Saya patut buat pesanan dan lihat jika mereka turut letak…
Itu mesej Choi Sang-hyeon? Apa kata dia?
"Young-woo, saya tak boleh ke mahkamah.
Awak tak boleh hubungi saya lagi.
Saya di lapangan terbang untuk ke Amerika."
Tiba-tiba saja ke Amerika?
Nampak sangat.
Itu angkara ibu dia.
Halang anak dia daripada beri keterangan.
Kita gunakan pendapat umum.
Pendapat umum?
Awak nak dedahkan video itu kepada media?
Sehebat mana pun Tae Su-mi,
polis terpaksa buat siasatan jika ia dah jadi isu.
Choi Sang-hyeon juga akan diminta pulang.
Sesi perbahasan Tae Su-mi akan bermula.
Jika nak dedahkan, buat sekarang.
Kita boleh kumpulkan pendapat umum
sementara Tae Su-mi sibuk dengan sesi itu.
Saya akan hubungi Harian Jeongui. Kamu…
Tak boleh!
Awak tak boleh buat begitu.
Tak boleh?
Cik Woo, diam. Berani awak cakap begitu…
Jika video itu didedahkan kepada media,
kita merampas hak dia untuk menyerah diri.
Dia jumpa saya
dengan niat untuk mengakui kesilapan dan memperbaiki keadaan.
Kita tak boleh jadikan dia
anak orang kaya yang diberkas ketika cuba melarikan diri ke luar negara.
Seperti golongan kaya menjelikkan dalam berita.
Kita peguam Choi Sang-hyeon?
Awak patut sedar!
Awak sangka dia adik awak hanya kerana dia kata awak kakaknya?
Saya…
akan cuba pujuk.
Pujuk?
Choi Sang-hyeon?
Bukan.
Peguam Tae Su-mi.
Bagaimana awak ingin pujuk Tae Su-mi?
Dia ada sesi perbahasan, awak fikir dia akan jumpa awak?
Dia mungkin takkan jumpa saya,
tapi saya akan cuba!
Saya akan jumpa Peguam Tae dan minta dia benarkan Choi Sang-hyeon
untuk ke mahkamah.
Cik Woo, ini permintaan saya. Duduk.
Baiklah.
Kita beri peluang
kepada mereka anak-beranak.
Apa?
Saya akan temani Cik Woo ke Parlimen.
Supaya dia boleh jumpa Peguam Tae.
Kami tahu dia sibuk dengan sesi perbahasan,
tapi ini sangat penting.
Beritahu dia nama Peguam Woo Young-woo.
Peguam Tae pasti akan jumpa dia.
Saya akan cuba beritahu dia.
Tapi dia sangat sibuk. Harap awak faham.
Tolong beritahu dia.
Helo?
En. Kim? Helo?
Sesi perbahasan bermula pada jam sepuluh.
Walaupun dia setuju untuk jumpa saya,
mungkin kita takkan sempat sampai.
Semuanya pasti okey. Jangan risau.
Terima kasih
kerana membantu.
Melihat awak
dengan penuh berani
memberitahu Cik Han yang awak akan cuba pujuk Peguam Tae,
ia buat saya nekad
untuk beranikan diri
dan cakap begini.
Apa yang awak maksudkan?
Perasaan saya terhadap awak…
seperti perasaan bertepuk sebelah tangan dengan kucing.
"Perasaan bertepuk sebelah tangan dengan kucing"?
Sekali-sekala, kucing
buat tuan mereka kesunyian.
Tapi ia buat tuannya gembira juga.
Ketika makan bersama
sambil mendengar kisah ikan paus.
Ketika melaksanakan satu per satu idea-idea janji temu
yang aneh.
Ketika kita
berpegangan tangan kurang dari 57 saat.
Ketika kita bercium
sambil gigi berlaga.
Ketika melihat mata awak bercahaya
apabila didatangi idea bernas.
Ketika saya memeluk
dan menenangkan diri awak yang tak keruan.
Saya gembira.
Jadi saya tak nak…
kita berpisah.
Helo?
Datang ke Pintu Lima. Jumpa di sana.
Okey.
Cik Woo, awak boleh masuk.
Kenderaan rasmi saja dibenarkan di sini.
Saya tunggu berdekatan sini.
Okey.
"Perasaan bertepuk sebelah tangan dengan kucing"
tak sesuai.
Sebab kucing sayang tuannya juga.
Ya.
Okey.
Jadi saya harap…
kita takkan berpisah.
Ini jawapan baru untuk senarai soalan
Ahli Kongres Min Hyo-jin.
Nak baca bahagian dah disunting?
Pengesahan dah dibuat?
Ya, selaras dengan dokumen yang dihantar.
BILIK CALON MENTERI KEHAKIMAN
Boleh tinggalkan kami?
Puan, sesi akan bermula sebentar lagi.
Puan tak banyak masa.
Saya tahu.
Ada apa?
Saya yakin
awak tak buat keputusan mengejut untuk ke Amerika.
Betul.
Saya takkan ke Amerika.
Kenapa?
Tak susah bekerja di Hanbada?
Mentor yang baik jatuh sakit, awak dibuli peguam atasan
dan baru putus cinta.
Saya…
seperti narwhal dalam kumpulan ikan paus beluga.
Narwhal?
Namanya bermaksud "satu gigi, satu tanduk" sempena gading heliks
dari rahang atasnya.
Ia nampak seperti tanduk unikorn.
Apa awak cakap ini?
Saya pernah lihat
narwhal yang sesat hidup bersama dengan sekumpulan beluga.
Dalam sebuah dokumentari.
Saya…
seperti narwhal itu.
Saya hidup dalam laut asing bersama ikan paus beluga yang asing.
Semuanya berbeza dengan saya,
jadi sukar untuk saya sesuaikan diri
dan ada banyak ikan paus yang benci saya.
Tapi tak mengapa.
Kerana ini hidup saya.
Walaupun…
hidup saya aneh dan luar biasa,
ia bermakna
dan indah.
Saya patut pergi.
Kita sambung lain kali saja.
Tolong benarkan Sang-hyeon akui kesalahan dia di mahkamah.
Kesalahan dia?
Dia menggodam Raon dan mencuri 40,954,173 rekod data peribadi.
Sang-hyeon…
percaya puan seorang ibu yang baik.
Seorang ibu yang menegur
dan memastikan anak dia bertanggungjawab
terhadap kesalahannya.
Tolong jangan khianati
kepercayaan anak puan
yang percaya ibu dia seorang yang baik
hanya demi kepentingan diri.
Jika puan buat begitu, dia akan terluka.
Luka itu…
amat menyakitkan
dan takkan sembuh buat masa yang lama.
Puan bukan ibu yang baik kepada saya,
tapi setidaknya,
jadilah ibu yang baik kepada Sang-hyeon.
Puan, sekarang masanya.
Sesi perbahasan Calon Menteri Kehakiman, Tae Su-mi,
akan dimulakan sekarang.
Cik Tae, sila naik ke podium,
angkat tangan kanan dan angkat sumpah.
Saya berikrar.
"Saya, sebagai Calon Rasmi,
dengan sesungguhnya dan sebenarnya
mengaku untuk bercakap hanya yang benar
dalam sesi perbahasan rasmi ini."
Calon Rasmi, Tae Su-mi.
Selamat datang.
Boleh kami hidangkan minuman?
Tak mengapa.
Kami cuma ingin maklumkan syarat menyoal saksi.
Itu saja.
Silakan.
SYARAT MENYOAL SAKSI
Pertama, Choi Sang-yeon seorang pelajar.
Dia mungkin gemuruh untuk beri keterangan,
jadi jangan menakut-nakutkan
atau aju soalan yang melibatkan emosi.
Paling penting,
jangan aju soalan seperti menyoal penjenayah.
Sudah tentu.
Kami masih beradab.
Kedua.
Tiada soalan yang berkaitan Peguam Tae Su-mi.
Walaupun Sang-hyeon membuat kenyataan berkaitan,
peguam Hanbada tak dibenarkan mengajukan soalan tambahan.
Ketiga, Sang-hyeon akan disoal
oleh Peguam Woo Young-woo.
- Apa? - Jika salah satu syarat ini
gagal dipatuhi,
Choi Sang-hyeon takkan beri keterangan.
Kamu peguam Choi Sang-hyeon?
Yakah?
Apa hak kamu
untuk tentukan peguam yang boleh menyoal dia?
Kami setuju.
Apa? Cik Han.
Choi Sang-hyeon akan disoal
oleh Peguam Woo.
Kami setuju.
Kami akan patuhi ketiga-tiga syarat ini. Jangan risau.
Saksi, sila ke kandang saksi.
"Saya dengan sesungguhnya dan sebenarnya mengaku
bahawa akuan ini adalah benar.
Jika didapati berbohong,
saya akan dihukum atas kesalahan sumpah bohong."
Peguam defendan, kamu boleh mula menyoal.
Woo Young-woo, awak boleh.
"Woo Young-woo, awak boleh."
Awak bo…
Apa awak buat?
Saksi, sila perkenalkan diri awak.
Choi Sang-hyeon.
Umur saya 17 tahun.
Tahun pertama sekolah tinggi.
Bermula pada malam 18 Januari 2022 hingga
pada 19 keesokan paginya,
benarkah awak menggodam Raon dan mencuri 40,954,173 rekod data peribadi?
Benar.
Apa sebabnya?
Kerana
Chan-hong minta saya buat begitu.
"Chan-hong"? Maksud awak,
pengasas bersama dan juga bekas CEO Raon,
En. Kim Chan-hong?
Ya.
Saya kenal dia
di pertandingan keselamatan siber.
Dia layan saya dengan baik.
Suatu hari, dia minta saya buat begitu.
Dia kata, jika saya godam Raon,
In-cheol akan terkejut
dan mula berbelanja lebih
untuk pembangunan perisian dan sistem keselamatan.
Apa awak lakukan dengan 40,954,173 rekod data peribadi
yang dicuri?
Ia disulitkan dan saya beri kepada Chan-hong.
Dia minta saya nyahsulitkannya, tapi saya enggan.
Saya tak mahu dia jual data itu.
Ada sebarang kemungkinan dia berjaya nyahsulitkan data itu?
Tiada.
Setahu saya, dia tiada kemahiran
untuk buat begitu.
Awak akan dikenakan hukuman.
Kerana awak telah menggodam dan mencuri data peribadi pengguna Raon.
Awak sedar tentang ini?
Ya.
Saya sedar.
Jadi kenapa awak dengan rela mengakui
jenayah awak?
Sebab saya buat salah.
Saya bersalah terhadap In-cheol
dan para pengguna Raon.
Saya minta maaf.
Sekian.
MAHKAMAH
Tak lama selepas sesi perbahasan,
saya dimaklumkan tentang
perbuatan anak saya menggodam dan membocorkan data Raon.
Saya amat malu.
Saya gagal mendidik anak saya,
tapi masih ingin menjadi Menteri Kehakiman.
Tanpa menyedari penglibatan anak saya,
saya membiarkan Taesan
mewakili para pengguna Raon untuk membuat tuntutan mahkamah.
Anak saya teramat kesal dengan kesalahan dia.
Dia akan beri kerjasama penuh dalam siasatan polis
dan terima hukuman setimpal.
Hari ini…
saya menarik diri daripada pencalonan Menteri Kehakiman.
Saya akan renungi segala kekurangan saya
dan walaupun anak saya tak sempurna,
saya akan jalankan tugas sebagai seorang ibu
yang selama ini tertangguh.
Buat semua, saya
minta maaf.
Kali ini, saya beri muka.
Bekas CEO Raon, Kim Chan-hong, dilaporkan mengaku
telah mengarahkan anak bekas calon Menteri Kehakiman,
Tae Su-mi, untuk menggodam Raon.
Polis menemui dan merampas 40,954,173 rekod
data peribadi disulitkan di kediaman En. Kim Chan-hong
dan tiada bukti menunjukkan ia telah
dibocorkan kepada pihak ketiga.
Sementara itu, tuntutan yang dibuat oleh para pengguna Raon terhadap Raon
ditolak oleh Mahkamah Sivil
di Mahkamah Daerah Seoul Tengah setelah hakim memutuskan
tiada kerosakan emosi yang disebabkan oleh kebocoran data tersebut
kerana ia telah dirampas pihak berkuasa.
Maknanya, tuntutan itu dah digugurkan?
Kamu menang?
Ya.
Jika kalah, Raon perlu bayar pampasan tiga trilion won,
tapi atas jasa peguam kita, kita menang.
Mari minum!
Kita berjaya jimatkan tiga trilion won!
- Minum! - Minum!
Selamat datang!
En. Jung!
Mendengar awak akan datang, saya masak seperiuk bubur abalone.
Aduhai, terima kasih.
Saya juga.
Hei, Dong-geu-ran.
Hai.
Mari duduk di sini.
Okey.
Makanlah.
Terima kasih.
Makanlah.
Saya dah dengar tentang Raon.
Ini kemenangan besar.
Rasa baru semalam mereka bertiga mula bekerja dan penuh cemerkap.
Kamu buat saya rasa…
Kamu dah semakin cekap.
Terima kasih.
Semuanya jasa awak.
En. Jung, awak akan kembali ke Hanbada?
Ya. Apa?
Apa? Tak…
Entahlah.
Apa?
Sudahlah. Ia masih dalam pertimbangan.
Kamu bertiga gembira
- bekerja di Hanbada? - Apa?
Itu…
Kenapa tanya begitu?
Tentulah mereka akan jawab suka.
Saya ada di sini.
Saya…
Saya suka.
Walaupun jika En. Jung tiada di sini,
saya suka.
Ya.
Baguslah.
Minum. Baguslah! Minum!
- Bagus! - Minum!
Baguslah!
- Minum! - Minum!
- Sedap, bukan? - Ya, sedap.
- Sedap? - Ya.
Siapa akan bayar?
Itu…
- Jung Myeong-seok! - Jung Myeong-seok!
Terima kasih belanja!
Terima kasih!
GIMBAP WOO YOUNG-WOO
Satu gimbap Woo Young-woo.
Okey.
Sudah siap.
Saya rasa ada emosi baru yang perlu ditambah dalam poster emosi orang.
Emosi baru?
Apa?
Saya tak pasti apakah emosi yang saya rasai pagi ini.
Ia bukan kepuasan.
Nikmat? Bukan.
Gembira, bukan juga…
Apa emosi itu?
Mulai hari ini,
saya pekerja tetap di Firma Guaman Hanbada, Woo Young-woo.
Depan belakang, Woo Young-woo.
Malam, tomato, rotor, radar, Woo Young-woo.
Pekerja tetap?
Kamu dah perbaharui kontrak?
Ya.
Baguslah.
Kenapa tak beritahu lebih awal?
Saya sedang beritahu.
Betul.
Anak ayah.
Ayah bangga.
Tapi emosi yang kamu rasa sekarang bukan gembira?
Ayah sangat gembira.
Saya gembira,
tapi ada emosi lain juga.
Mungkin bangga?
Saya tak rasa begitu.
- Terpuji? - Bukan.
- Megah? - Bukan.
Ayah boleh mati dengan tenang
kerana anak ayah peguam sepenuh masa di Hanbada?
Ini semakin jauh dengan jawapan yang saya cari.
Baguslah.
Saya pergi dulu.
Pergilah.
Anak ayah dah besar.
Satu, dua, tiga.
Satu, dua, tiga. Satu, dua…
Satu, dua, tiga.
Satu, dua.
Cik Woo!
Puas hati!
Apa?
Perasaan yang saya rasakan pagi tadi adalah
puas hati!
Terjemahan sari kata oleh Hazizah Ali